
PRODUKTRESUMÉ

for

Marbocyl Vet., tabletter 20 mg


0.	D.SP.NR.
09284

1.	VETERINÆRLÆGEMIDLETS NAVN
Marbocyl Vet.

Lægemiddelform: Tabletter
Styrke(r): 20 mg

2.	KVALITATIV OG KVANTITATIV SAMMENSÆTNING
Hver tablet indeholder:

Aktivt stof:
Marbofloxacin 20 mg

Hjælpestoffer:

	Kvalitativ sammensætning af hjælpestoffer og andre bestanddele

	Lactosemonohydrat

	Povidon

	Crospovidon

	Svineleverpulver

	Gærpulver

	Silica, kolloid vandfri

	Ricinusolie hydrogeneret

	Magnesiumstearat



Beige, brunplettede, runde tabletter, med delekærv.


3.	KLINISKE OPLYSNINGER

3.1	Dyrearter, som lægemidlet er beregnet til
Hund.

3.2	Terapeutiske indikationer for hver dyreart, som lægemidlet er beregnet til
Behandling af hud- og bløddelsinfektioner hos hund forårsaget af følsomme stammer af mikroorganismer.
Behandling af urinvejsinfektioner hos hund forårsaget af følsomme stammer af mikroorganismer.

3.3	Kontraindikationer
Må ikke anvendes til ikke-udvoksede hunde under 8‑18 måneders alderen, afhængig af racens størrelse.
Må ikke anvendes i kombination med non-steroide antiinflammatoriske lægemidler (NSAID'er) til hunde med kramper i anamnesen.
Må ikke anvendes i tilfælde af overfølsomhed over for det aktive stof eller andre quinoloner.

3.4	Særlige advarsler
Der er ingen tilgængelig information om potentiel nethindebeskadigelse.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Brug af veterinærlægemidlet skal baseres på identifikation og følsomhedstest af målpatogenet/målpatogenerne. Hvis dette ikke er muligt, bør behandlingen baseres på epidemiologiske oplysninger og viden om målpatogenernes modtagelighed på bedriftsniveau eller lokalt/regionalt niveau.

Brug af veterinærlægemidlet skal ske i overensstemmelse med officielle, nationale og regionale retningslinjer om antimikrobielle lægemidler.

Et antibiotikum med en lavere risiko for selektion af antibiotikaresistens (lavere AMEG-kategori) bør anvendes som førstevalgsbehandling, når resistensbestemmelse indikerer, at denne tilgang forventes at være effektiv.

Særlige forholdsregler for personer, der administrerer veterinærlægemidlet til dyr
Personer med kendt overfølsomhed over for fluorquinoloner bør undgå kontakt med veterinærlægemidlet.
I tilfælde af utilsigtet indtagelse, især hvis det drejer sig om børn, skal der straks søges lægehjælp, og indlægssedlen eller etiketten bør vises til lægen.

Særlige forholdsregler vedrørende beskyttelse af miljøet
Ikke relevant.

3.6	Bivirkninger

Hunde:
	Sjælden (1 til 10 dyr ud af 10.000 behandlede dyr):
	Opkastning1

	Meget sjælden (< 1 dyr ud af 10.000 behandlede dyr, herunder enkeltstående indberetninger):
	Ændret tørstmønster2
Diarré1
Allergisk reaktion1
Ledsmerter1
Hyperaktivitet2,3


1 	Disse symptomer er lette og forsvinder af sig selv efter behandlingen
2 	Overdreven tørst eller nedsat væskeindtag
3 	Forbigående

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed og laktation:
Må ikke anvendes under drægtighed og laktation.

Fertilitet:
Må ikke anvendes til hanhunde, der anvendes til avl, da der ikke foreligger data vedrørende fertilitet hos hanhunde.

3.8	Interaktion med andre lægemidler og andre former for interaktion
Ved samtidig oral administration af kationer (aluminium, calcium, magnesium, jern) kan biotilgængeligheden af marbofloxacin nedsættes.
Theophyllin-dosis skal reduceres ved samtidig anvendelse.
Fluorquinoloner bør ikke anvendes i kombination med non-steroide antiinflammatoriske lægemidler (NSAID'er) til hunde med kramper i anamnesen.

3.9	Administrationsveje og dosering
Den anbefalede dosis er 2 mg/kg legemsvægt én gang dagligt til hunde. Tabletterne gives direkte i dyrets mund eller blandes i foderet.

Beregning af dosis:
Mellemstore hunde: 20 mg (1 tablet) pr. 10 kg legemsvægt.

For at sikre korrekt dosering bør legemsvægten bestemmes så nøjagtigt som muligt.

Behandlingens varighed:

Hunde:
· Hud- og bløddelsinfektioner behandles i mindst 5 dage. Afhængig af sygdomsforløbet kan behandlingen fortsættes i op til 40 dage.
· Urinvejsinfektioner behandles i mindst 10 dage. Afhængig af sygdomsforløbet kan behandlingen fortsættes i op til 28 dage.

3.10	Symptomer på overdosering (og, hvis relevant, nødforanstaltninger og modgift)
Kun meget høje doser (> 2.000 mg/kg) kan give akutte forgiftningssymptomer i form af neurologiske forstyrrelser, som behandles symptomatisk.



3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.


4.	FARMAKOLOGISKE OPLYSNINGER

4.1	ATCvet-kode
QJ01MA93 (fluorquinolon)

4.2	Farmakodynamiske oplysninger
Marbofloxacin er et syntetisk antibiotikum med baktericid effekt. Det tilhører fluorquinolonerne og virker som de øvrige stoffer i denne gruppe ved inhibering af DNA-gyrase. Det er virksomt mod en lang række grampositive bakterier (især stafylokokker) og gramnegative bakterier (Escherichia coli, Salmonella spp, Citrobacter freundii, Enterobacter cloacae, Morganella morganii, Proteus spp, Klebsiella spp, Shigella spp, Pasteurella sp, Haemophilus spp, Moraxella spp, Pseudomonas spp, Brucella canis), ligesom det er virksomt over for Mycoplasma spp.

Erhvervet resistens over for fluorquinoloner er relateret til kromosommutationer. En langtidsovervågning af den antimikrobielle følsomhed hos væsentlige patogener, isoleret i Europa, viste ingen øgning af erhvervet resistens gennem de senere år.

4.3	Farmakokinetiske oplysninger
Efter oral administration til hunde og katte af den anbefalede dosis på 2 mg/kg absorberes marbofloxacin hurtigt og når en maksimal plasmakoncentration på 1,4 µg/ml inden for 2,5 timer hos hunde og 1,5 µg/ml inden for 1,5 timer hos katte. Biotilgængeligheden er høj.

Marbofloxacin er kun svagt bundet til plasmaproteiner (mindre end 10 %) og fordeles i stor udstrækning i de fleste væv (lever, nyre, hud, lunger, urinblære og fordøjelseskanalen), hvor der opnås højere koncentrationer end i plasma.

Marbofloxacin elimineres langsomt (t½β = 14 timer hos hunde og 10 timer hos katte), overvejende i aktiv form via urin (2/3) og fæces (1/3).


5.	FARMACEUTISKE OPLYSNINGER

5.1	Væsentlige uforligeligheder
Ingen kendte.

5.2	Opbevaringstid
Opbevaringstid for veterinærlægemidlet i salgspakning: 3 år.

5.3	Særlige forholdsregler vedrørende opbevaring
Der er ingen særlige krav vedrørende opbevaringsforhold for dette veterinærlægemiddel.

5.4	Den indre emballages art og indhold
Tabletter er pakket i aluminium/aluminium termofremstillede blisterkort og emballeret i æsker.
Hvert blisterkort indeholder 10 beige, brunplettede, runde tabletter med veterinærlægemidlet.

Karton indeholdende 10, 20, 30, 40, 50, 100 eller 250 tabletter.
Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Vetoquinol S.A.
Magny-Vernois
B.P. 189
F-70204 Lure Cedex
Frankrig

Repræsentant
Vetoquinol Scandinavia
Gl. Strandvej 138
3050 Humlebæk

7.	MARKEDSFØRINGSTILLADELSESNUMMER (-NUMRE)
36812

8.	DATO FOR FØRSTE TILLADELSE
24. februar 1998

9.	DATO FOR SENESTE ÆNDRING AF PRODUKTRESUMÉET
8. september 2026

10.	KLASSIFICERING AF VETERINÆRLÆGEMIDLER
B
Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

